Vukovar, 16. studenoga 2015. godine

***GOSPODARSKIM SUBJEKTIMA KOJI***

***SU PREUZELI DOKUMENATCIJU ZA NADMETANJE***

**PREDMET:** nabava kamiona kipera s kranom putem financijskog leasinga, **evidencijski broj: E-MV-11/2015.**

* 3. objašnjenje dokumentacije za nadmetanje, dostavlja se

Poštovani/a,

#### Komunalac Vukovar d.o.o., u svojstvu Naručitelja, zaprimio je 1 (jedan) zahtjev gospodarskog subjekta koji je preuzeo Dokumentaciju za nadmetanje u otvorenom postupku javne nabave za nabavu kamiona kipera s kranom putem financijskog leasinga evidencijski broj: E-MV-11/2015., broj objave u EOJN: 2015/S 002-0034164, za dodatne informacije i objašnjenja Dokumentacije, sukladno članku 31. stavku 3. Zakona o javnoj nabavi.

**UPIT:**

1. U **obrascu Troškovnika** pod rednim brojem 10 navodi se Ostatak vrijednosti objekta leasinga do maksimalno 250 EUR bez PDV-a, pa radi jednoobraznosti svih sudionika u nadmetanju predlažemo izmjenu tako da se taj iznos fiksira na iznos od točno 250,00 EUR.

**ODGOVOR:**

U odnosu na navedeni zahtjev za izmjenom dokumentacije za nadmetanje, Naručitelj prihvaća prijedlog zainteresiranog gospodarskog subjekta te sukladno tome mijenja stavku Troškovnika koji dostavlja u prilogu.

1. U točki 4 .2.7. dokumentacije za nadmetanje predlažemo da se tekst "Svaki ponuditelj mora dostaviti **Upute za rad na hrvatskom jeziku**" dopuni sa dodatkom "prilikom isporuke predmeta nabave." Ako smatrate da da je potrebno može se dodati i zahtjev da se pribavi izjava dobavljača vozila koja jamči da će prilikom isporuke dostaviti uputstva za rad na hrvatskom jeziku.

**ODGOVOR:**

Naručitelj uvažava zahtjev za izmjenom dokumentacije za nadmetanje te mijenja točku 4.2.7. koja sada glasi:

***4.2.7. Ponuditelj mora dostaviti***

Upute za rad na hrvatskom jeziku prilikom isporuke predmeta nabave.

1. a) U točki 6.3.2 **Jamstvo za uredno ispunjenje ugovora** navodi se da se ista daje u obliku bankovne garancije, te Vas molimo informaciju da li je moguća izmjena da se umjesto bankovne koristi bjanko zadužnica na isti traženi iznos jamstva, kao što se u točci 6.3.1 za Jamstvo za ozbiljnost ponude također traži bjanko zadužnica.   
     
   b) U isto j točci 6.3.2 dokumentacije za nadmetanje stoji da je rok valjanosti jamstva 30 dana od dana isteka ugovora. Naime u vašem objašnjenju od 29.10.2015. ste se očitovali da se predmetno jamstvo odnosi na urednu isporuku predmeta leasinga te će isto biti vraćeno nakon uredne isporuke predmeta nabave. Sukladno tome molimo izmjenu u tekstu ove točke tako da se je rok valjanosti jamstva umjesto 30 dana od dana isteka ugovora promjeni u 30 dana nakon uredne isporuke predmeta nabave.   
   U isto j točci 6.3.2 dokumentacije za nadmetanje stoji da se jamstvo daje u iznosu od 20% od ukupne vrijednosti ugovora (iznosa sa PDV-om), a u traženom obrascu Izjavi o jamstvu za uredno ispunjenje ugovora stoji iznos u visini 10% od ukupne vrijednosti ugovora (iznosa sa PDV-om), pa je očito da iznosi nisu usklađeni te je potrebno napraviti izmjenu ili u točci 6.3.2 dokumentacije ili u obrascu izjave. Isto tako rok valjanosti jamstva u istom obrascu izjave stoji 60 dana nakon isteka ugovora, te molimo da se isto izmjeni u 30 dana nakon uredne isporuke predmeta nabave sukladno informaciji u točci 6.3.2 dokumentacije za nadmetanje, i vašeg objašnjenja i očitovanja od 29.10.2015. za ovo jamstvo tako da sve ove informacije budu istovjetne.   
     
   Ukoliko prihvatite naš prijedlog izmjene jamstva za uredno ispunjenje ugovora gdje predlažemo izmjenu iz bankovne garancije ponuditelja u bjanko zadužnicu ponuditelja molimo da u tekstu Izjave o jamstvu za uredno ispunjenje ugovora izmjeni sukladno tome.   
   **ODGOVOR:**
2. Naručitelj ne prihvaća mogućost izmjene podataka za Jamstvo za uredno ispunjenje ugovora jer je bankovna garancija bolje mogućnosti naplate u slučaju okolnosti za njeno aktiviranje.
3. Naručitelj uvažava zahtjev za izmjenom dokumentacije za nadmetanje te mijenja točku 6.3.2.. koja sada glasi:

***6.3.2 Jamstvo za uredno ispunjenje ugovora***

Odabrani ponuditelj će u roku od 8 (osam) dana od dana obostranog potpisa ugovora dostaviti naručitelju jamstvo za uredno ispunjenje ugovora za slučaj povrede ugovornih obveza u iznosu od 10% od ukupne vrijednosti ugovora (iznosa s PDV-om).

Jamstvo se dostavlja u obliku bankovne garancije. Bankarska garancija mora biti bezuvjetna, neopoziva, i na "prvi poziv" korisnika garancije, "bez prigovora". Rok valjanosti garancije mora biti 30 dana od dana uredne isporuke predmeta.

Naručitelj uvažava zahtjev za izmjenom dokumentacije za nadmetanje te mijenja obrazac Izjava o jamstvu za uredno ispunjenje ugovora kojeg dostavlja u prilogu.

1. S obziromda ste se u pojašnjenju od 29.10.2015. očitovali da se jamstvo za uredno

ispunjenje ugovora  odnosi na urednu isporuku predmeta leasinga te će isto biti vraćeno nakon uredne isporuke predmeta nabave smatramo da je **Izjava o jamstvu za otklanjanje nedostataka u jamstvenom roku neispravna** i nepotrebna jer se veže uz instrument osiguranja jamstva za uredno ispunjenje ugovora koje će bit vraćeno ponuditelju nakon uredne isporuke predmeta nabave, a jamstvo za isporučeni predmet nabave preuzima dobavljač vozila i ono traje sljedećih 12 mjeseci, a za što se i prilaže Izjava o jamstvenom roku koja regulira ovaj dio jamstva.

**ODGOVOR:**

Naručitelj uvažava zahtjev gospodarskog subjekta te briše Izjavu o jamstvu za otklanjanje nedostataka u jamstvenom roku.

1. U obrascu **Tehničke** **specifikacije vozila** naveli ste kolonu "Referenca na str. iz kataloga/ponude" a s obzirom da se traženo vozilo sastoji od nekoliko nadogradnji na šasiju kamiona dolazimo do nekoliko kataloga, brošura ili drugih dokumenata koje bi bio problem numerirati na odgovarajući način jer bi se isti sastojali od više dijelova, a konačnu numeraciju prilikom slaganja kompletne ponude za nadmetanje slaže leasing kuća i mora koristi numeraciju stranica sukladno cjelovitoj ponudi za nadmetanje, a ne onu koju bi naveo dobavljač vozila jer je on jedini dovoljno stručan i osposobljen da povezuje tehničke karakteristike iz traženog obrasca sa podacima iz kataloga, brošura i sl. dokumenata koje se traže. Predlažemo brisanje kolone "Referenca na str. iz kataloga/ponude" iz Obrasca Tehničke specifikacije, te smo mišljenja da su ostali traženi podaci u obrascu sasvim dovoljni. Ako smatrate da to nije dovoljno možete zatražiti izjavu dobavljača vozila u kojoj stoji da će isporučeno vozilo zadovoljavati sve tražene tehničke karakteristike koje se traže.   
   **ODGOVOR:**

Naručitelj je u točki 5.1.2. stavke d), e) i f) naveo kako postupiti prilikom izrade ponude s katalozima. Ponudu treba izraditi sukladno navedenim uputama.

Sa štovanjem,

KOMUNALAC VUKOVAR d.o.o.

VODITELJ POSTUPKA